Diari Oficial de la Generalitat Valenciana


Sumari del DOGV 5163, del 27-12-2005 (2005/14083)

RESOLUCIÓ de 22 d'abril de 2005, del director general d'Investigació i Transferència Tecnològica, per la qual s'accepta la renúncia a una beca per a la formació de personal tècnic de suport a la investigació, modalitat A, i se n'adjudica una altra d'idèntiques característiques, per a l'exercici 2005.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5163

Data del DOGV
:   27-12-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/14178


Organisme emissor
:   Conselleria d'Empresa, Universitat i Ciència

Tipus de document
:   Resolució

RESOLUCIÓ de 22 d'abril de 2005, del director general d'Investigació i Transferència Tecnològica, per la qual s'accepta la renúncia a una beca per a la formació de personal tècnic de suport a la investigació, modalitat A, i se n'adjudica una altra d'idèntiques característiques, per a l'exercici 2005. [2005/14763]
  
L'Orde de 26 de juliol de 2004, del conseller de Cultura, Educació i Esport, ha convocat beques per a la formació de personal tècnic de suport a la investigació.
  
L'apartat 4.1 de l'annex I de la citada orde, establix que finalitzat el procés de selecció, el director general d'Universitats i Investigació, dictarà resolució de concessió o de denegació de les ajudes i beques, per delegació del conseller de Cultura, Educació i Esport.
  
Posteriorment el Decret 8/2004, del president de la Generalitat, assigna a la Conselleria d'Empresa Universitat i Ciència les competències, entre altres, en matèria d'universitats, investigació i innovació tecnològica.
  
La resolució de 27 de gener de 2005 del director general d'Investigació i Transferència Tecnològica ha concedit les beques per a la formació de personal tècnic de suport a la investigació, en les modalitats A i B, per a l'exercici 2005.
  
Posteriorment a la resolució de 27 de gener de 2005 abans citada, la direcció general d'Investigació i Transferència Tecnològica ha rebut la renúncia a la beca de modalitat A, concedida a Cristina Gil Alborch (ref. perfil TS/05/UJI/04).
  
Segons el que establix la norma general 11 de l'annex I de l'Orde de 26 de juliol de 2004, del conseller de Cultura, Educació i Esport, sobre renúncies i substitucions, les renúncies o les baixes que es produïsquen entre les persones becàries de nova concessió, en els tres primers mesos del període de gaudi de la beca, podran ser cobertes amb l'adjudicació d'estes beques a les persones sol'licitants següents per l'ordre de reserva establit, si és el cas, per resolució del director general d'Investigació i Transferència Tecnològica.
  
Vist l'escrit presentat, en què es comunica la renúncia a la beca de formació de personal tècnic de suport a la investigació, modalitat A (ref. perfil TS/05/UJI/04), concedida a Cristina Gil Alborch, per la Resolució de 27 de gener de 2005 del director general d'Investigació i Transferència Tecnològica.
  
Vists els escrits de renúncia presentats, per Mª Carmen Gallardo Nieves i Sergio Casorrán Martínez, sol'licitants que figuraven en primer i segon lloc, respectivament, en la llista de reserva del perfil al qual es renuncia.
  
D'acord amb el que establix el Decret 184/2004 d'1 d'octubre del Consell de la Generalitat, pel qual s'aprova el Reglament Orgànic i Funcional de la Conselleria d'Empresa, Universitat i Ciència, (DOGV núm. 4.857, de 6 d'octubre) i per raó de la delegació d'atribucions conferida mitjançant la Resolució del conseller d'Indústria, Comerç i Turisme de data 19 de febrer de 2004 (DOGV núm. 4.714, de 17 de març de 2004), resolc:
  
Primer
  
Acceptar la renúncia a la beca de formació de personal tècnic de suport a la investigació, modalitat A (ref. perfil TS/05/UJI/04), de Cristina Gil Alborch.
  
Segon
  
Procedir a l'adjudicació de la beca, modalitat A (ref. perfil TS/05/UJI/04), a Mª Amparo Soriano Rodríguez seguint l'ordre de reserva que establixen els annexos IIA i IIB de la resolució de 27 de gener de 2005 del director general d'Investigació i Transferència Tecnològica, abans referida.
  
Tercer
  
El període de gaudi de la beca adjudicada per substitució serà el comprés entre l'1 de maig i el 31 de desembre de 2005.
  
Quart
  
Desafectar crèdit de l'aplicació pressupostària 22.80.23.694.76, línia de subvenció T4015021 de la Conselleria d'Empresa, Universitat i Ciència, per un import de 5.500,00 euros que corresponen a allò previst per al pagament de 5 mensualitats incloses en el període comprés des de l'1 de maig fins el 30 de setembre de 2005, a Cristina Gil Alborch, que ha renunciat a la beca, i que s'anul'le l'autorització i la disposició del crèdit en els termes referits.
  
Cinqué
  
Autoritzar la despesa i disposar el crèdit necessari per al pagament de la beca concedida per substitució a Mª Amparo Soriano Rodríguez, per un import total de 8.800,00 euros que corresponen al pagament de 8 mensualitats incloses en el període comprés entre l'1 de maig i el 31 de desembre de 2005, a càrrec de l'aplicació pressupostària 14.03.86.321.78, línia de subvenció T4015021 de la Conselleria d'Empresa, Universitat i Ciència.
  
Sisé
  
El termini per a la incorporació dels becaris al centre o al departament serà de 10 dies comptadors des de l'1 de maig de 2005; s'entendrà que si no s'incorporen en este termini renuncien a la beca, llevat del cas que compten amb l'autorització d'ajornament. A estos efectes el vicerectorat d'investigació o el representant legal de la institució haurà d'acreditar davant la direcció general d'Investigació i Transferència Tecnològica la incorporació en els 10 dies següents a la data en què es produïsca.
  
Seté
  
La dotació de les beques serà de 1.100,00 euros bruts mensuals, que es lliuraran a la persona beneficiària, sempre que siga possible, per mensualitats anticipades. Als pagaments realitzats s'aplicaran les corresponents retencions previstes en la normativa vigent.
  
Huité
  
Les persones beneficiàries de les beques estan obligades a complir les obligacions establides en la norma general de procediment 5 de l'annex I de l'Orde de 26 de juliol de 2004 abans referida i de les previstes en el punt 7 de l'annex VI de la mateixa disposició.
  
Nové
  
D'acord amb el que disposen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10 i 46 de la Llei Reguladora de la Jurisdicció contenciosa administrativa, la present resolució, que posa fi a la via administrativa, es podrà recórrer potestativament en reposició o plantejar directament recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició s'haurà d'interposar davant l'òrgan que va dictar l'acte, en el termini d'un mes comptador des del dia següent al de la notificació de la present resolució.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos comptadors des del dia següent al de la notificació de la present resolució.
  
València, 22 d'abril de 2005. El director general d'Investigació i Transferència Tecnològica: Jesús T. Pastor Ciurana.